צופן - מרכזי טכנולוגיה עילית

צופן-תשבּיק פיתוח הייטק בחברה הערבית (חל״צ) נוסדה ב-2008 על ידי נשות ואנשי הייטק וכלכלנים ערבים ויהודים כארגון חברה משותפת, הפועל לקידום שילוב החברה הערבית בתעשיית ההיייטק בישראל, באמצעות מתן מעטפת שירותים וליווי לסטודנטים ומהנדסים ערבים, הכוללת הכשרות טכנולוגיות, מאמצי השמה, מנטורינג וקהילה תומכת, שנועדו להכין אותם באופן מיטבי להשתלבות במשרות ההולמות את כישוריהם בתעשייה.

יסוד
צופן-תשבּיק נוסדה בנצרת ב-2008 על ידי סמדר נהב, יזמית טכנולוגית מתעשיית ההיי-טק, סמי סעדי, רואה חשבון עצמאי ויוסי כותן, מנהל בכיר בתעשיית ההיי-טק. אחרי שבחנו את חסרונם של ערבים בתעשיית הטכנולוגיה העילית, וההדרה הכמעט מוחלטת שלהם מההשתתפות במנוע הצמיחה הכלכלי של ההייטק, החליטו השלושה שהכנסת ההיי-טק ישירות לקהילה הערבית תאפשר אינטגרציה של ערבים אזרחי ישראל אל תוך התעשייה, ותמצב את התעסוקה בהיי-טק כמנוף לצמיחה כלכלית וכן תגרום לשגשוג בחברה הערבית בישראל.

בשנת 2022 נבחרה גברת מייסם ג'לג'ולי למנכ"לית של צופן-תשבּיק, ג'לג'ולי פעילה חברתית עם ניסיון רב בניהול.

לארגון שני יושבי ראש שותפים לחבר המנהלים פאדי עבוד ואלון בר שני.

פאדי הוא מנהל בכיר ו-Intel Fellow, אשר משמש כמנכ"ל מוביל במעבדות Power, Performance, and Thermal עבור עסקי ה-Client SOC של אינטל. עם קריירה מרשימה של 34 שנה באינטל, הוא ויטירן מומחה לעיצוב שבבים, הידוע בפיתוח שיטות וכלים פורצי דרך המעצימים מאות מהמעצבים. חלוץ בשילוב בינה מלאכותית לשינוי עיצוב השבבים, פאדי בעל תואר BSc מהמכון הטכנולוגי טכניון – בחיפה. מעבר לתפקידיו הטכניים והניהוליים, הוא מעורב רבות בפעילויות חברתיות, המתמקדות בקידום החינוך וה-STEM בקהילה הערבית-פלסטינית בתוך ישראל. פאדי נשוי בשמחה לנארימן, וביחד הם הורים גאים לשלושה בנים יוצאי דופן: ראוי, סרי וסאם

אלון הוא מנהל כללי לשעבר של HP Indigo מ-2004 עד 2020. הוא משמש היום כיושב ראש בכמה חברות טכנולוגיה וגם כיו"ר בארגונים ללא מטרות רווח.

 המייסדים והחזון שלנו 
צופן-תשבּיק נוסדה בנצרת בשנת 2008 על ידי שלושה יזמים בעלי חזון: סמדר נהב, יזמית טכנולוגית מובילה בתעשיית ההיי-טק, סמי סעדי, רואה חשבון עצמאי בעל ניסיון עשיר, ויוסי כותן, מנהל בכיר בתעשיית ההיי-טק. המייסדים זיהו הדרה רבה ותת-ייצוג משמעותי של החברה הערבית בתעשיית ההיי-טק הישראלית והאמינו כי שילוב מהנדסות ומהנדסים ערבים בהייטק, יהווה מנוף לצמיחה כלכלית ויתרום לשגשוג בחברה הערבית בפרט ובכלכלה הישראלית בכלל.

אסטרטגיית הפעולה הייחודית של צופן-תשביק מתמקדת בהכנת הטאלנטים הערבים לתעסוקה בהייטק ובבניית קהילת המהנדסים.ות הערבית, במטרה לקדם אינטגרציה אמיתית ולפתוח הזדמנויות תעסוקה איכותיות.

בשנת 2024, כביטוי להתפתחות החזון, הוסף לשם הארגון המונח הערבי 'תשבּיק' (חיבורים), שינוי המדגיש את חשיבות החיבורים בכל הרמות, נטוורקינג, שותפות ערבית-יהודית ומחויבות לבניית קהילה מגוונת ומשגשגת. צופן-תשבּיק ממשיכה לפעול למען שילוב, העצמה וקידום החברה הערבית בתעשיית ההיי-טק הישראלית, תוך יצירת חיבורים בין קהילות ופתיחת אפיקי צמיחה חדשים.

 מטרות צופן-תשבּיק 
 צמיחה משמעותית של העסקת ערבים בהיי-טק בישראל.
 הבאת מימון ותוכניות ממשלתיות לקדם העסקה של ערבים בהיי-טק.

 נושאים שבהם צופן-תשבּיק מתמקדת 
 הכשרה, מנטורינג והשמה של מהנדסים ערבים בחברות היי-טק.
 תמיכה בעיריות ערביות בבואן ליצור מרכזי תעסוקה בהיי-טק.
 חשיפת חברות ישראליות לאפשרויות וליתרונות שבשילוב עובדים ערבים וביצירת מקומות עבודה בהיי-טק ביישובים ערבים.
 קידום מדיניות ותוכניות ממשלתיות, בין היתר: להקמת מרכזי היי-טק בערים ערביות, להגדלת כוח האדם מיומן בהיי-טק, ולהקצאת מסלולי הכשרה והשמה לשילוב עובדים ערבים בהיי-טק.

קישורים חיצוניים








 הערות שוליים 

קטגוריה:ישראל: ארגוני עזרה
קטגוריה:נצרת: חינוך
קטגוריה:ישראל: חברות לתועלת הציבור
קטגוריה:ישראל: ארגונים חברתיים
קטגוריה:ערביי ישראל
קטגוריה:כפר קאסם
קטגוריה:נצרת: ארגונים
קטגוריה:ישראל: חברות שהוקמו ב-2008
קטגוריה:שותפות יהודית-ערבית בישראל